  Майя Бывальцева 30-тӥ куартолэзе Ижкарысь «Арт-резиденциын» удмурт егитъёслэн «Юмок» театр-студизы нырысетӥ спектакльзэ возьматоз. Со театрлэн кылдытӥсезлэн Дарали Лелилэн «Юмок» пьесаезъя пуктэмын. Со сярысь студилэн «ВКонтакте» мерлыко вотэсысь огиназ ивортэмын. Юмок нимо пияш котыраз улӥсьёслэсь ваньмыныз висъяське – тусыныз, выросъёсыныз, дӥсеныз, кылъёсыныз, нош уката ик – малпанъёсыныз. Быгатоз-а со мукетъёсыныз огкадь луыны? Валтӥсь рольёсты Дмитрий Чернов но Мария Иконникова шудозы. Спектакль удмурт кылын мыноз. Кутсконэз 19 часын. Пыронэз эркын (коньдон быгатэмъя сётыны луоз). Тодэ вайытом, Ижкарысь Егитъёслэн ивортодэтъя но ресурсъя центрзылэн (МИРЦ) «Арт-резиденция» ужъюртаз «Юмок» удмурт театрез туэ южтолэзе усьтӥзы. Тегъёс: Лулчеберет Ижкар Театр егитъёс Удмуртия  